**Suomen Pöytätennisliitto ry**

Pöytäkirja

 **KEVÄTLIITTOKOKOUS**

Suomen Pöytätennisliiton kevätliittokokous pidettiin maanantaina 27.4.2020 klo 18:00 alkaen.

**Paikka**: Sporttitalo, Pitäjänmäki, Valimotie 10, 00380 Helsinki.
Kokoukseen järjestettiin teams-etäyhteys

Liittokokouksessa käsiteltiin liiton toimintasääntöjen 16 §:ssä mainitut asiat sekä muut liittokokoukseen sääntöjen mukaan ajallaan esitetyt asiat.

1. **KOKOUKSEN AVAUS**
* Liittohallituksen puheenjohtaja Esko Heikkinen avasi kokouksen klo 18.
1. **KOKOUKSEN JÄRJESTÄYTYMINEN**
* Kokouksen puheenjohtajaksi valittiin Pekka Kolppanen ja sihteeriksi Mika Räsänen.
* Pöytäkirjantarkastajiksi ja ääntenlaskijoiksi valittiin Matti Kurvinen ja Jyrki Nummenmaa.
1. **EDUSTAJIEN VALTAKIRJOJEN TARKASTAMINEN JA LÄSNÄOLIJOIDEN**

 **TOTEAMINEN**

* Edustettuna kokouksessa oli 17 seuraa. Seuroja edustivat seuraavat henkilöt:

 Pöytätennis Espoo Kimmo Pihkala

 Pöytätennisseura Star Arto Luukkainen

 Kosken Kaiku Tero Naumi

 TIP-70 Jyrki Nummenmaa

 Nurmijärven Palloseura Jyrki Nummenmaa

 Idrottsföreningen Helsinge-Atlas Jyrki Nummenmaa

 Kimito Sportförening Bengt Ahti

 Pöytätennisseura Wega Pekka Kolppanen

 TTC Boom Jukka Julin
Paraisten Pingis Olof Eriksson

 Rovaniemen Pöytätennis-60 Heikki Kiiskinen

 BTK Halex Christian Portin

 Ylikiimingin Nuijamiehet Teemu Oinas

 Kemin Pöytätennisseura Teemu Oinas

 Oulun Pöytätennis-86 Teemu Oinas

 Ylivieskan Pöytätennisseura Pekka Korva

 Pöytätennis 75 Mika Tuomola

Lisäksi läsnä kokouksessa olivat Esko Heikkinen (hallituksen puheenjohtaja) Kimmo Arenius (hallituksen jäsen ja sääntövaliokunnan puheenjohtaja), Sonja Grefberg (hallituksen varapuheenjohtaja), Matti Kurvinen (hallituksen jäsen), Ronny Brännbacka (BTK Halexin jäsen) ja Mika Räsänen (liiton toiminnanjohtaja).

Pekka Kolppanen, Esko Heikkinen ja Mika Räsänen olivat paikalla kokouksessa Sporttitalolla Pitäjänmäessä, muut osallistuivat etäyhteydellä teams- sovelluksen kautta.

1. **KOKOUKSEN LAILLISUUDEN TOTEAMINEN**
* Liittokokouksen kutsu on julkaistu Pöytätennisliiton verkkosivuilla 2.4.2020.
* Kokous todettiin lailliseksi.
1. **KOKOUKSEN TYÖJÄRJESTYKSEN VAHVISTAMINEN**
* Esityslista hyväksyttiin kokouksen työjärjestykseksi
1. **VUODEN 2019 TOIMINTAKERTOMUKSEN ESITTÄMINEN JA HYVÄKSYMINEN**
* Esiteltiin vuoden 2019 toimintakertomus. Toimintakertomukseen täsmennettiin seuraavia kohtia:
* Lisätään lisenssipelaajien määrä kauden päätteeksi 30.6 tilanteen mukaan.
* Lisätään maininta pöytätenniksen temppuvideoita tuottavasta Pongfinitystä ja heidän menestyksestä sosiaalisessa mediassa.

Toimintakertomus hyväksyttiin yllä olevin muutoksin. Toiminnanjohtaja tekee lisäykset toimintakertomukseen.

1. **VUODEN 2019 TILINPÄÄTÖKSEN JA TILINTARKASTAJAN LAUSUNNON**

 **ESITTÄMINEN SEKÄ TILINPÄÄTÖKSEN VAHVISTAMINEN**

* Esiteltiin vuoden 2019 tilinpäätös sekä tilintarkastajan lausunto.

* Todettiin, että tilinpäätös on melkein 50 000 euroa ylijäämäinen. Ennakoitua suurempaan positiiviseen tulokseen vaikuttivat hyvin sujuneet kaksi kilpailua, Finlandia Open ja Para Finland Open, sekä muutama yhteistyösopimus EM-karsintojen yhteydessä.
* Tilinpäätös vahvistettiin.
1. **VASTUUVAPAUDEN MYÖNTÄMINEN LIITTOHALLITUKSELLE JA MUILLE**

 **TILIVELVOLLISILLE**

* Liittohallitukselle ja muille tilivelvollisille myönnettiin vastuuvapaus.
1. **LIITON PELISÄÄNTÖJEN JA KILPAILUMÄÄRÄYSTEN MUUTOSTEN**

 **VAHVISTAMINEN**

* Liittohallituksen kaikki sääntömuutosehdotukset hyväksyttiin (erillinen liite) seuraavin tarkennuksin.
* Liittohallituksen kolmanteen sääntömuutosehdotukseen (SARJASÄÄNNÖT / VAPAUTUVAT SARJA- JA NOUSUPAIKAT) tehdään uuteen sääntöön täsmennys mahdollisesti vapautuvasta paikasta **yhdelle** lohkon seuraavaksi parhaalle joukkueelle sekä kaikkien vapaiksi jäävien paikkojen täyttämisestä putoajilla paremmuusjärjestyksessä. Sarjajaoston puheenjohtaja Teemu Oinas ja sääntövaliokunnan puheenjohtaja Kimmo Arenius muotoilevat sääntökohdan kuntoon.
* Liittohallituksen neljännestä sääntömuutosehdotuksesta (SARJASÄÄNNÖT / SARJOJEN PELIJÄRJESTELMÄ, YKSITTÄISEN OTTELUN PELIMUOTO) pidettiin äänestys. Pöytätennis 75 ehdotti, että kotietu ei ole käytössä mestaruussarjan pudotuspeleissä. Liittohallituksen sääntömuutosehdotus hyväksyttiin äänin 8-6 (kolme tyhjää) ja kotietu on käytössä myös pudotuspeleissä.
* OPT-86 oli esittänyt sääntöjen pykälään 6.2.3.3 muutosta (erillinen liite). Kosken Kaiku ehdotti, että OPT-86:n esitys hylätään. Sääntömuutosehdotuksesta pidettiin äänestys ja OPT-86:n ehdotus hyväksyttiin äänin 12-4 (yksi tyhjä). OPT:n ehdotus vaikuttaa myös liiton sääntöjen kohtaan 6.2.2.4, josta poistetaan viimeinen lause ja tarkastetaan säännöt myös muiden mahdollisten yhteensopivuusongelmien osalta.
1. **LIITTOKOKOUSKÄSITTELYYN ESITETYT MUUT ASIAT**
* OPT-86 oli esittänyt sääntöjen pykälään 6.2.3.3 muutosta. Sääntömuutosesitys tuli liittoon sääntöjen mukaisesti kuukautta ennen kokousta. Sääntömuutosehdotus käsiteltiin esityslistan kohdassa 9. muiden muutosehdotusten kanssa.
1. **KOKOUKSEN PÄÄTTÄMINEN**
* Puheenjohtaja päätti kokouksen 20:30